Запознайте се с рицарите и учителите джедаи на Star Wars: The High Republic
Alexander	Star Wars новини 06 Април 2020	 Посещения: 260
След като преди известно време Lucasfilm обяви, че работи по нова епоха във вселената на Star Wars - The High Republic, сега ни разкриват част от рицарите и учителите джедаи, които ще бъдат главни герои в новите серии от истории разказани на различни романи, комикси и детски книги. Историята пък ще се развива 200 години преди Невидима заплаха, когато джедаите са били в своя апогей.
"Читателите ще се запознаят с различни джедаи в тази епоха." - казва изпълнителният директор на Lucasfilm за публикации, Майкъл Сиглейн. - "Това е едно време, изпълнено с надежда и оптимизъм, когато джедаите са добри и благородни. И ние искаме да наблегнем на техните характери и да им дадем достатъчно дълбочина, така че техните лични разлики и виждания да се открояват. Рицарите джедаи на High Republic са вдъхновяващи."
"Вложихме много време и усилия в това да направим джедаите истински и завършени личности." - разказва писателят Кейвън Скот, един от създателите на епохата. - "Те всички са различни, в своето разбиране за Силата, но са обединени в една обща цел. Те не служат просто на една неумираща догма, а от истинско желание да пазят светлината и живота. И всеки от тях е на различен етап на своето собствено пътешествие. Някои имат предимството на мъдростта, а други на младостта. Някои все още търсят своето място в Ордена, докато други, вече са естествени лидери. Индивидуално, те са силни. Заедно, те са непобедими. Но като всеки един герой, всеки от тях трябва да научи своите уроци и да се справи със своите предизвикателства. Вълниващи времена идват."
Вижте някои от джедаите, по надолу:
Авар Крисс
Авар е най-умната и най-благородна сред джедаите. Винаги опитва да види най-доброто в хората и в ситуациите и никога не слага себе си на първо място. Тя е калена от борбата си на предните линии и винаги е вдъхновение за тези, които са около нея. Тя съчувства, не е арогантна и винаги е готова да се жертва за другите. Авар Крисс е най-добрата от най-добрите.
Лоден Грейтсторм
Лоден е туи'лек, учител-джедай и е смятан за един от най-добрите учители в Джедаиския орден. Силен и мъдър, с добро чувство за хумур. Лоден гледа на всичко като възможност да научи нещо ново, винаги се опитва да се подобри, себе си и своите ученици.
Кийв Треннис
Кийв е млад и буен джедай, за която се смята, че ще има велико бъдеще, но само ако и тя можеше да повярва в това. Бързо взима решения и е по-импулсивна отколкото би трябвало, Кийв е джедай само от няколко седмици и е направо като зашеметена около Авар. Тя е решена да се докаже пред Авар и другите легендарни джедаи. Но първо тя трябва да се научи да се доверява на себе си, така както го прави в Силата.
Стелан Жиос
Стелан е оптимист и многоуважаван учител-джедай. Стелан идва в Ордена заедно с Авар Крис и въпреки, че често двамата са на различни мисии, когато работят заедно, са неподима сила от двама благородни герои. Стелан е умел със Силата и естествен учител.
Вернестра "Верн" Рох
Верн е току-що достигнала титлата рицар-джедай. Тя е била падауан на Стелан Жиос. Тя работи много и е напълно отдадена на Джедайския орден, много повече отколкото повечето на нейните години. На 16 тя е една от най-младите рицари-джедай от поколение насам. Тя се бори да се впише сред възрастните и в същото време да даде добър пример на младите джедаи.
Кой от представените джедаи ви изглежда най-интересен, засега?
Източник: StarWars.com
2008 - 2020 RotS Community. Българското Star Wars общество.
Всички права за герои, снимки, филми и сериали принадлежат на Lucasfilm.
Истории от Star Wars
Star Wars в YouTube